Temeljem članka 13. stavak 8. Zakona o zaštiti od požara („Narodne novine“ broj 92/10.) i članka 27. Statuta Grada Zlatara („Službeni glasnik Krapinsko-zagorske županije“, broj 36a/13; 9/18; 9/20.), Gradsko vijeće Grada Zlatara na svojoj 33. sjednici, održanoj 17. ožujka 2021. godine, donosi

**IZVJEŠĆE O STANJU ZAŠTITE OD POŽARA I STANJU PROVEDBE GODIŠNJEG PROVEDBENOG PLANA UNAPREĐENJA ZAŠTITE OD POŽARA ZA PODRUČJE**

 **GRADA ZLATARA ZA 2020. GODINU**

**1. UVOD**

Zaštita od požara uređena je Zakonom o zaštiti od požara ("Narodne novine", broj 92/10.) (u daljnjem tekstu: *Zakon*) i predstavlja sustav koji se sastoji od planiranja, propisivanja i provođenja kao i financiranja mjera zaštite od požara te ustrojavanja subjekata koji provode zaštitu od požara. Zaštitu od požara provode, osim fizičkih i pravnih osoba, i pravne osobe i udruge koje obavljaju vatrogasnu djelatnost i djelatnost civilne zaštite kao i jedinice lokalne te područne (regionalne) samouprave. Svaka fizička i pravna osoba, tijelo državne vlasti te jedinica lokalne i područne (regionalne) samouprave dužni su djelovati na način kojim ne mogu izazvati požar.

Jedinice lokalne i područne (regionalne) samouprave, temeljem članka 13. stavka 1. *Zakona*, donose Plan zaštite od požara za svoje područje na temelju Procjene ugroženosti od požara, po prethodno pribavljenom mišljenju nadležne policijske uprave i vatrogasne zajednice. Planom zaštite od požara općine i gradovi definiraju subjekte odgovorne za provođenje vatrogasne djelatnosti.

Jedinice lokalne i područne (regionalne) samouprave na temelju Procjene ugroženosti donose Godišnji provedbeni plan unapređenja zaštite od požara za svoje područje za čiju provedbu će osigurati financijska sredstva. Godišnji provedbeni planovi unapređenja zaštite od požara gradova i općina donose se na temelju godišnjeg provedbenog plana unapređenja zaštite od požara Županije.

Sukladno članku 13. stavak 8. *Zakona*, predstavničko tijelo jedinice lokalne samouprave jednom godišnje razmatra Izvješće o stanju zaštite od požara na svom području i stanju provedbe Godišnjeg provedbenog plana unaprjeđenja zaštite od požara.

**2. PLANSKI DOKUMENTI U PODRUČJU ZAŠTITE OD POŽARA**

Gradsko vijeće Grada Zlatara je na 2. sjednici održanoj 8. travnja 2015. godine, donijelo Odluku o donošenju Procjene ugroženosti od požara i tehnološke eksplozije i Plana zaštite od požara Grada Zlatara („Službeni glasnik Krapinsko-zagorske županije“, broj 9/15), na temelju pozitivnog mišljenja Ministarstva unutarnjih poslova – Policijske uprave krapinsko-zagorske (BROJ: 511-17-04/5-345/2-15.GZ, od dana 19. siječnja 2015. godine).

Gradsko vijeće Grada Zlatara na 25. sjednici održanoj 26. ožujka 2020. godine, donijelo Godišnji provedbeni plan unaprjeđenja zaštite od požara za područje Grada Zlatara za 2020. godinu („Službeni glasnik Krapinsko-zagorske županije“, broj 13/20).

Gradsko vijeće Grada Zlatara na 25. sjednici održanoj 26. ožujka 2020. godine, donijelo Izvješće o stanju zaštite od požara na području Grada Zlatara za 2019. godinu („Službeni glasnik Krapinsko-zagorske županije“, broj 13/20.).

**3. ORGANIZACIJA VATROGASTVA**

Prema Zakonu o vatrogastvu („Narodne novine“, broj 125/19), na području Grada Zlatara neposrednu vatrogasnu djelatnost provodi Vatrogasna zajednica Grada Zlatara koju čine sljedeća dobrovoljna vatrogasna društva: DVD Zlatar kao središnje društvo, DVD Belec i DVD Donja Batina.

 **3.1. Osposobljenost vatrogasnih snaga**

Sukladno izračunu o potrebnom broju vatrogasaca iz Procjene ugroženosti od požara i tehnološke eksplozije te Plana zaštite od požara Grada Zlatara, potrebno je osigurati potreban broj operativnih vatrogasaca, te ih kontinuirano osposobljavati i obučavati za različite specijalnosti u vatrogastvu.

Tablica 2. Broj operativnih članova vatrogasnih postrojbi

|  |  |
| --- | --- |
| **VATROGASNA POSTROJBA** | **BROJ ČLANOVA** |
| DVD Zlatar | 20 operativnih članova |
| DVD Belec  | 28 operativnih članova |
| DVD Donja Batina | 10 operativnih članova |

Izvor: VZG Zlatar

Članovi DVD-a Donja Batina u 2020. godini pristupili su osposobljavanju za zvanje „vatrogasac“. Tečaj je organiziran i vođen od strane DVD-a Lobor, a kandidati su prolazili edukacije iz nekoliko nastavnih predmeta kao što je gore i gašenje, ustrojstvo, vatrogasne sprave i opreme, taktika, tehničke vježbe i dr.

**3.2. Opremljenost vatrogasnih snaga**

Grad Zlatar dužan je u potpunosti opremiti vatrogasnim vozilima i ostalom tehničkom opremom i sredstvima, zaštitnom opremom vatrogasaca i odorama vatrogasaca, vatrogasne postrojbe za djelovanje na području Grada, sukladno Pravilniku o minimumu tehničke opreme i sredstava vatrogasnih postrojbi („Narodne novine“, broj 43/95), Pravilniku o minimumu opreme i sredstava za rad određenih vatrogasnih postrojbi dobrovoljnih vatrogasnih društava („Narodne novine, broj 91/02), Pravilniku o tehničkim zahtjevima za zaštitnu i drugu osobnu opremu koju pripadnici vatrogasne postrojbe koriste prilikom vatrogasne intervencije („Narodne novine“, broj 31/11), odnosno temeljem Procjene ugroženosti od požara i tehnološke eksplozije i Plana zaštite od požara.

Od osnovne opreme, DVD Zlatar posjeduje:

* navalno vozilo Mercedes 1019 (2.400 l vode, visokotlačna pumpa),
* navalno vozilo Mercedes 1113 (2.400 l vode),
* navalno vozilo Steyr 13S21 (3.000 l vode),
* kombi vozilo Ford Transit,
* zaštitna interventna odijela (hlače + jakna, čizme s čeličnom kapicom, rukavice, kaciga, vatrogasni opasač) – 25 kom (**Napomena**: svih 25 potrebno mijenjati zbog starosti),
* kombinezon za gašenje šumskih požara – 10 kom,
* prijenosna motorna pumpa Rosenbauer – 2 kom,
* potopna el. pumpa – 3 kom,
* nepropusni kombinezon s čizmama (neopren) – 5 kom
* naprtnjača za gašenje šumskih požara – 15 kom,
* agregat el. energije – 2 kom,
* penjačka užad – 2 kom,
* ljestve sastavljače aluminijske – 1 kom,
* ljestve kukače aluminijske – 1 kom,
* ljestve rastegače aluminijske – 1 kom,
* motorna pila – 2 kom,
* sjekire, lopate, pijuk (kramp),
* hidraulični razvalni alat za tehničke intervencije.

Od osnovne opreme, DVD Belec posjeduje:

* navalno vozilo Mercedes Benz 1224 (1.600 l vode),
* navalno vozilo Mercedes Benz 1113 (2.400 l vode),
* kombi vozilo Volkswagen transporter T4,
* vatrogasna prikolica za prijevoz motornih pumpi PRPMP,
* motorne prijenosne pumpe – 2 kom,
* benzinski agregat za struju,
* leđne naprtnjače V-25 – 15 kom,
* brentače VP-15 – 3 kom,
* metlanice – 25 kom,
* motorna pila – 2 kom,
* mlaznice – 9 kom,
* razdjelnica – 4 kom,
* međumiješalica – 1 kom,
* hidrantski nastavak – 3 kom,
* mlaznice za srednje tešku pjenu – 2 kom,
* vatrogasne usisne cijevi “B” – 4 kom,
* vatrogasne tlačne cijevi “B” – 17 kom,
* vatrogasne tlačne cijevi “C” – 22 kom,
* aparat za početno gašenje požara – 16 kom,
* ljestve kukače – 1 kom,
* ljestve rastezače – 1 kom,
* izolacijski aparati sa stlačenim zrakom (2 leđna nosača, 2 maske) – 4 boce,
* zaštitno vatrogasno odijelo – 15 kom,
* zaštitna vatrogasna kaciga – 10 kom,
* zaštitna vatrogasna kaciga za šumske požare – 8 kom,
* zaštitne vatrogasne rukavice – 15 kom,
* zaštitne vatrogasne čizme – 20 kom,
* vatrogasni radni opasač tip A – 30 kom.

Od osnovne opreme, DVD Donja Batina posjeduje:

* navalno vozilo STEYR 13S23 (3.000 l vode, visokotlačna pumpa),
* kombi vozilo Peugeot Boxer.

# 4. FINANCIRANJE

Sukladno Zakonu o vatrogastvu („Narodne novine“, broj 125/19), sredstva za financiranje vatrogasne djelatnosti i aktivnosti dobrovoljnih vatrogasnih društava i vatrogasnih zajednica te za opremanje njezinih članica, osiguravaju se u proračunu jedinice lokalne samouprave čije područje pokrivaju.

Proračunom Grada Zlatara za 2020. godinu, za djelatnost Vatrogasne zajednice Grada Zlatara i JVP Zabok izdvojena su sredstva u ukupnom iznosu od 560 243,893 kn.

#  5. ZAKLJUČAK

S ciljem podizanja operativne spremnosti vatrogasne postrojbe potrebno je kontinuirano provoditi osposobljavanje i usavršavanje pripadnika istih te pristupiti nabavci nove opreme i sredstava kao i održavanju postojeće, kao i sustavno raditi na uključivanju što većeg broja mladih u vatrogasne postrojbe

**6. STANJE PROVEDBE GODIŠNJEG PROVEDBENOG PLANA UNAPREĐENJE**

 **ZAŠTITE OD POŽARA ZA PODRUČJE GRADA ZLATARA ZA 2020. GODINU**

1. Sukladno članku 13. stavku 6. i 7. Zakona o zaštiti od požara („Narodne novine“, broj 92/10) i člankom 5. Pravilnika o planu zaštite od požara („Narodne novine“, broj 51/12), Grad Zlatar pristupio je usklađivanju Procjene ugroženosti od požara i tehničke eksplozije te Plana zaštite od požara s novonastalim uvjetima.
2. Gradsko vijeće Grada Zlatara je na 10. sjednici održanoj 09. lipnja 2018. godine, donijelo Odluku o agrotehničkim mjerama i mjerama za uređivanje i održavanje poljoprivrednih rudina na području Grada Zlatara („Službeni glasnik Krapinsko-zagorske županije“, broj 29/18). Nadzor nad provedbom mjera provodi poljoprivredni redar Grada Zlatara.
3. Sukladno izračunu o potrebnom broju vatrogasaca iz Procjene ugroženosti od požara i tehnološke eksplozije te Plana zaštite od požara, Grad Zlatar osigurava potreban broj operativnih vatrogasaca, te ih kontinuirano osposobljava i obučava za različite specijalnosti u vatrogastvu.
4. Grad Zlatar omogućava nesmetano obavljanje inspekcijskog nadzora od strane inspektora unutarnjih poslova Policijske uprave Krapinsko-zagorske te postupa po zahtjevima i naredbama inspektora.
5. Grad Zlatar osigurava opremanje vatrogasnih postrojbi sukladno Pravilniku o minimumu tehničke opreme i sredstava vatrogasnih postrojbi („Narodne novine“, broj 43/95), Pravilniku o minimumu opreme i sredstava za rad određenih vatrogasnih postrojbi dobrovoljnih vatrogasnih društava („Narodne novine, broj 91/02), Pravilniku o tehničkim zahtjevima za zaštitnu i drugu osobnu opremu koju pripadnici vatrogasne postrojbe koriste prilikom vatrogasne intervencije („Narodne novine“, broj 31/11), odnosno temeljem Procjene ugroženosti od požara i tehnološke eksplozije i Plana zaštite od požara Grada Zlatara.

GRADSKO VIJEĆE GRADA ZLATARA

KLASA: 214-01/21-01/01 Predsjednik Gradskog vijeća:

URBROJ: 2211/01-01-21-10 Danijela Findak

Zlatar, 17. 03. 2021.